Krimin gootti

Krimin gootti oli Krimin niemimaalla nykyisessä Ukrainassa Krimin goottien puhuma itägermaaninen kieli. Kieli katosi Krimiltä 1700-luvulla, ja siitä on jäänyt jälkeen vain ranskalaisen diplomaatin Ghislain de Busbecqin kokoamat noin sata sanaa. Busbecqin kokoamien sanojen perusteella kieli on päätelty gootiksi, mutta siinä on joitakin eroavaisuuksia siihenkin verrattuna.

Historia
Gootit tulivat Mustallemerelle 200-luvun aikana valloittaen suurimman osan sen pohjoisrannikosta mukaan lukien Krimin niemimaan. Myöhemmin hunnit valloittivat gootit, mutta kielen puhujia jäi Krimille suurimman osan paetessa länteen. Busbecq keräsi kielen sanoja ollessaan diplomaattina Istanbulissa Osmanien valtakunnassa 1550- ja 1560-luvuilla. Busbecq oli tunnettu kiinnostuksestaan kieliin ja Istanbulissa hän tapasi kaksi Krimiltä tullutta henkilöä. Toinen heistä oli Krimin goottia äidinkielenään puhuva ja toinen puhui kreikkaa. Myös jälkimmäinen tosin osasi Krimin goottia. Busbecq keräsi henkilöiltä Krimin gootin sanoja, mutta ei tiedetä tekikö hän sen tulkin välityksellä vai suoraan. Suurimman osan hänen aineistostaan on arveltu tulleen kreikan puhujalta, sillä hänen keräämässään aineistossa on vaikutteita kreikasta. Krimiltä gootti hävisi 1700-luvun aikana.

Busbecqin lisäksi myös venäläinen arkkipiispa Stanisław Bohusz Siestrzeńcewicz kirjoitti jonkin verran Krimin gootista ja havaitsi Krimillä vieraillessaan vuonna 1817, että kieli oli ottanut paljon vaikutteita tataarista, ja muistutti jonkin verran alasaksaa.

Sanaston vertailua

Krimin gootiksigootiksienglanniksihollanniksialasaksiksisaksaksifääriksiislanniksitanskaksinorjaksiruotsiksisuomeksikirjanorjaksiuusnorjaksi apel  apls (mask.)  apple  appel appel / Appel Apfel  epli ("peruna")  epli æbleeple äpple ('hedelmä')apel (puu)  omena handa  handus (fem.)  handhaand Hand  hond  hönd hånd hand  käsi schuuester  swistar (fem.)  sister  zus(ter) zus / Sester Schwester  systirsøster syster  sisar/sisko hus  -hūs (neutri)  house  huis hoes / huus Haus  húshus  talo reghen  rign (neutri)  rain  regen regen / reagn Regen  regn  sade singhen  siggwan (verbi)  sing  zingen zingen / sing singen  syngjasynge syngja  sjunga  laulu/laulaa geen  gaggan (verbi)  go  gaan gaon gehen  gangagå  mennä

Kielessä on myös useita sukulaissanoja muiden germaanisten kielten kanssa:

 Krimin gootiksi gootiksi englanniksi hollanniksi saksaksi fääriksi islanniksi muinaisnorjaksi norjaksi (BM/NN) ruotsiksi tanskaksi muinaisenglanniksi muinaissaksiksi muinaisyläsaksaksisuomeksi ano 'kukko'  hana  hen  haan  Hahn  hani  haðna hani  hane (ruotsiksi ilmaisu arkaainen)  hana  hano  kana malthata 'sanottu' ———— mælti  mælte  †mälde†mälte  †mælte  maþelode  gimahlida  gimahalta  rintsch 'harjanne' — ridge  rug  Rücken  ryggur  hryggur  hryggr  rygg  ryg  hrycg  hruggi  ruggi 

(† = ilmaisu on arkaainen)

Katso myös
Gootin kieli

Lähteet

Aiheesta muualla
Busbecqin keräämä aineisto 

Luokka:Germaaniset kielet
Luokka:Euroopan kuolleet kielet
Luokka:Ukrainan kielet